સુપ્રીમ કોર્ટે તેના ઐતિહાસિક બહુમતી ચુકાદામાં આધાર એક્ટની કલમો ૩૩(૨), ૪૭ અને ૫૭ રદ કરી નાખી હતી, જેમાં સુપ્રીમ કોર્ટે રાષ્ટ્રીય સુરક્ષાના આધારે ડેટા શેયર કરવાની જોગવાઈ ૩૩(૨)ને નાબૂદ કરી હતી, તે ઉપરાંત આધાર એક્ટનાં ઉલ્લંઘન માટેના ન્યાયિક અધિકારક્ષેત્ર પર નિયંત્રણો લાદતી કલમ ૪૭, કોર્પોરેટ કંપની અને વ્યક્તિઓને આધાર ડેટા શેયર કરવાની જોગવાઈ કરતી કલમ ૫૭ રદ કરી નાખી હતી, તેથી હવે રાષ્ટ્રીય સુરક્ષાના આધારે કોઈ નાગરિકની માહિતી જાહેર કરી શકાશે નહીં, તે ઉપરાંત કોર્પોરેટ કપનીઓ આધાર ડેટાનો ઉપયોગ કરી શકશે નહીં.